Norsk Redaktørforenings landsmøte

Oslo, 2015-05-06

Saksdokument

**Sak 1 – Styrets forslag til dagsorden og forretningsorden for landsmøtet**

**Dagsorden for Norsk Redaktørforenings landsmøte 2015**

1. Styrets forslag til dagsorden og forretningsorden for landsmøtet.

2. Styrets beretning for landsmøteperioden.

3. Styrets regnskap for landsmøteperioden.

4. Andre saker (kfr. vedtektenes §§ 1, 2 , 3 og 4).

- Styrets forslag til handlingsplan 2015-2017

- Det foreligger ikke andre innkomne forslag innen fristen 8. april

5. Valg

Landsmøtet kan ikke treffe vedtak i saker som ikke er ført opp på dagsorden med mindre 2/3 av de frammøtte godtar det.

Ved valgene velger landsmøtet:

1. Styre bestående av leder, nestleder og 7 medlemmer, samt 5 varamedlemmer, alle med funksjonstid på 2 år. Styret skal som hovedregel bestå av minst 4 kvinner og minst 4 menn.

2. Valgkomité bestående av leder, to medlemmer og ett varamedlem.

3. Revisor.

# Forretningsorden for Norsk Redaktørforening landsmøte 2015

1. Norsk Redaktørforenings landsmøter holdes for åpne dører.
2. Alle medlemmer som ikke er innvilget medlemskap etter § 5 punkt 2 og 3 i NRs vedtekter har tale-, forslags- og stemmerett.
3. NRs generalsekretær og assisterende generalsekretær har tale- og forslagsrett.
4. Styrets medlemmer har ikke stemmerett i saker som angår ansvarsfrihet for vedtak de har vært med på som medlemmer av styret.
5. Landsmøtet avvikles etter følgende dagsorden (jfr også NRs vedtekter punkt 7):
   * Åpning med navneopprop
   * Konstituering (se pkt 7 nedenfor)
   * Godkjenning av innkalling og dagsorden
   * Beretning for landsmøteperioden
   * Regnskap for landsmøteperioden
   * Forslag til handlingsprogram
   * Eventuelle andre forslag fra styret (vedtektsendringer og lignende)
   * Eventuelle innkomne forslag
   * Valg
6. Landsmøtet åpnes av NRs leder, som også forestår konstituering av møtet.
7. Ved møtets åpning skal det, med alminnelig flertall, velges:
   * 1 ordstyrer
   * 1 sekretær
   * 2 deltakere til å underskrive protokollen
   * 4 deltakere til tellekorpset
8. Etter konstitueringen overtar den valgte ordstyreren ledelsen av møtet.
9. Etter at konstituering er foretatt må deltakere som kommer til eller forlater landsmøtet melde fra om dette til sekretariatet.
10. Alle vedtak fattes med alminnelig flertall. Dersom noen krever å få behandlet saker som ikke er ført opp dagsorden, må dette godkjennes av landsmøtet med 2/3 dels flertall (jfr. vedtektenes punkt 7). Skriftlig avstemning benyttes kun dersom deltaker(e) foreslår det og landsmøtet godkjenner det.
11. Ordstyrer kan, med landsmøtets godkjennelse, innføre begrensninger i taletiden når dette er nødvendig for den praktiske gjennomføringen av landsmøtet.
12. Landsmøtet foretar følgende valg, etter innstilling og orientering fra valgkomiteen:
    * Leder
    * Nestleder
    * 7 styremedlemmer
    * 5 varamedlemmer
    * Revisor

Etter forslag fra styret velger landsmøte *valgkomite* bestående av leder, to

medlemmer og ett varamedlem

Det er tillatt å fremme benkeforslag i forbindelse med valgene.

Ved valgene skjer eventuelle avstemninger skriftlig, dersom noen ber om det.

Forslag til vedtak: Forslag til dagsorden og forretningsorden godkjennes.